Maurice Filion

Maurice Filion, nado en Montreal (Quebec, Canadá) o 12 de febreiro de 1932 e finado en Quebec (Canadá) 28 de xullo de 2017, foi un adestrador canadense de hóckey sobre xeo.

 Traxectoria 
Filion non logrou facer carreira como xogador, converténdose en adestrador en 1969. Pasou tres exitosas tempadas á cabeza dos Quebec Remparts da QMJHL. Na súa segunda tempada gañou a Memorial Cup cun equipo formado por numerosas estrelas futuras da National Hockey League (NHL), entre os que destacaba Guy LaFleur. O seu equipo clasificouse de novo para disputar a Memorial Cup ao ano seguinte, mais perdeu nas semifinais. Persoalmente foi nomeado adestrador do primeiro equipo das estrelas na tempada 1969-70, e no segundo equipo na tempada seguinte.

En 1972, deixou os Remparts para unirse á nova franquía profesional da cidade nunha liga maior: os Quebec Nordiques da World Hockey Association. Filion asinou cos Quebec Nordiques durante a súa primeira tempada na (WHA) en 1972-73. Inicialmente estaba previsto que exercera como director de scouting mais, despois de que a antiga estrela da NHL e adestrador inicial do Quebec, Maurice Richard, renunciase por motivos de saúde, asumindo nese momento o seu posto Filion. O carácter interino de Filion foi retirado despois do seu exitoso comezo con 5 vitorias e 2 derrotas na súa carreira na WHA. Despois da tempada, Fillion asumiu o papel de director xeral do equipo.

Filion exerceu como director xeral do equipo ata 1988, cando foi substituído por Martin Madden; entón Filion moveuse ao posto de vicepresidente de operacións de hóckey, mais regresou ao papel de director xeral interino en 1990. Tamén exerceu como adestrador durante parte da tempada 1977-78 da WHA, e da tempada 1980-81 da NHL, cando se fíxo cargo do banco do equipo logo da marcha de Jacques Demers, mais non permaneceu moito tempo no cargo, xa que Michel Bergeron ocupou o seu posto despois de tan só seis partidos. Nestas dúas tempadas tomou o relevo de adestradores despedidos.

Dende que deixou o seu posto nos Nordiques exerceu de vicepresidente do equipo de fútbol da Universidade de Laval e logo como prefecto de disciplina da LHJMQ.

Dende a tempada 2005-06, o Trophée Maurice Filion premia ao mellor director xeral da LHJMQ.{PDF] Lista dos trofeos individuais da LHJMQ en http://www.lhjmq.qc.ca 

 Estatísticas como adestrador
Equipo Tempada Liga regular Play-offs P  V  D  E  OTL  Pts  Clasificación  ResultadoQUE1972–737733395-715º na East Division da WHANon se clasificou para os play-offsQUE1977-78211371-(83)4º na WHAPerdeu en semifinaisQUE1980–816132-(78)4º da Adams Division da NHLNon se clasificou para os play-offs

 Notas 

 Véxase tamén 
 Ligazóns externas 
 Maurice Filion en Internet Hockey Database 

Categoría:Nados en 1932
Categoría:Adestradores de hóckey sobre xeo do Canadá
Categoría:Adestradores dos Quebec Nordiques
Categoría:Nados en Montreal